«Løven og hesten»

Løven og hesten er en bronsefigur fra første halvdel av 1600-tallet, oppstilt i Kongens Have i København. Den er fredet som en del av fredningen av Kongens Have.Fredningssag / Kongens Have, Kronprinsessegade 001-025, Gothersgade 060 og Sølvgade 023 Z fra Kulturarvsstyrelsen (besøkt 26. juni 2014)

Dyregruppen er den eldste skulptur i Kongens Have,  og forestiller en løve med et menneskelignende ansikt i ferd med å flenge en veltet hest som biter fra seg. Den er støpt i kobber og har opprinnelig vært forgyldt. Dyrene hviler på en sokkel av sandsten dekorert med guirlandere av frukt og blomster. Selve anlegget med klippet taks, er omkranset av to søyler, som opprinnelig har vært brukt til ringridning.

 Fremstilling 
Verket ble skapt av bronsestøper Peter Husum i perioden 1616-19 på oppdrag fra Christian IV.Peter Husums kunstverk i Weilbachs Kunsterleksikon Husum hadde som forlegg et kobberstikk av en antikk marmorgruppe på Capitol i Roma, men har trolig aldri selv sett en løve.Biografi om Peter Husum i Weilbachs Kunstnerleksikon Husum hadde så mange vanskeligheter med å gjøre figurgruppen ferdig, at kongen mistet tålmodigheten og i 1618 truet ham med fengsel. Kort etter døde Husum, det ble derfor gjørtler Jørgen Wulff som ferdiggjorde skulpturen.    

 Symbolikk 
Noen tid etter fremstillingen fikk skulpturgruppen tillagt en særlig, symbolsk mening. Christian IV hadde vært forbitret på sin fetter, hertug Georg av Braunschweig-Lüneburg, da denne hadde sviktet en inngått allianse i tredveårskrigen.Løven og hesten, Slots-og Ejendomsstyrelsen   Løven ble derfor fortolket som en del av det danske riksvåpen som bekjemper det hertugelige Braunschweig-Lüneburgske våpen i form av en hest. Historien og våpendyrenes symbolikk ble forsterket under Christian Vs regjeringstid da en medalje ble slått med Løven og hesten som motiv og med følgende innskrift  (oversatt fra latin til dansk): Du utæmmede Hest, forgæves sætter du dig op mod Løven — hvid var du, rød skal du blive [av blod], om du fortsætter dermed.

Skulpturgruppen var oppstillet i Glückstadt, hvor kongens sønn Frederik (III) i 1643 hadde giftet seg med hertugens datter, Sophie Amalie. Da Frederik ble konge etter sin far i 1648, flyttet den med til København. 

Sandstenssoklen ble fornyet i 2003. 

 Se også 
 Skulpturer i Kongens Have
 Referanser 

Kategori:Danske skulpturer
Kategori:Fredete byggverk i København
Kategori:Minnesmerker i København